b'\n_START_ARTICLE_\nAuguste van Pels\n_START_SECTION_\nTidlig liv\n_START_PARAGRAPH_\nGusti R\xc3\xb6ttgen giftet seg med Hermann van Pels den 5. desember 1925 i Tyskland. Den 8. november 1926 fikk de s\xc3\xb8nnen Peter van Pels. Etter at Adolf Hitler kom til makta, m\xc3\xa5tte familien flykte til Amsterdam, Nederland i 1937.\n_START_SECTION_\nI dekning\n_START_PARAGRAPH_\nEtter fors\xc3\xb8k p\xc3\xa5 \xc3\xa5 flykte til Amerika m\xc3\xa5tte de g\xc3\xa5 i dekning sammen med familien Frank. Dette skjedde den 13. juli 1942. If\xc3\xb8lge Annes dagbok var Auguste interessert i politikk, som hun gjerne ville snakke om. Samtalene endte, humoristisk nok, med at hun kranglet med sin mann.\n_START_SECTION_\nArrestasjon\n_START_PARAGRAPH_\nDen 4. august 1944 ble de \xc3\xa5tte j\xc3\xb8dene som l\xc3\xa5 i dekning, arrestert og sendt til Westerbork konsentrasjonsleir. Hun ble videre transportert til Auschwitz-Birkenau og s\xc3\xa5 til Bergen-Belsen. Flere vitner (ogs\xc3\xa5 Annes venn, Hanneli Goslar) har sagt at Anne og Auguste m\xc3\xb8tte hverandre. Fra Bergen-Belsen ble hun sendt til Raguhn konsentrasjonsleir. Hun ble tvunget til \xc3\xa5 deporteres til Theresienstadt. D\xc3\xb8dsdatoen hennes er ukjent, men antas \xc3\xa5 v\xc3\xa6re enten i april eller i mai.'